b'\n_START_ARTICLE_\nAnundsh\xc3\xb6g\n_START_PARAGRAPH_\nAnundsh\xc3\xb6g (ogs\xc3\xa5 kaldet Anundsh\xc3\xb6gen og Anunds h\xc3\xb6g) er en gravh\xc3\xb8j n\xc3\xa6r V\xc3\xa4ster\xc3\xa5s i V\xc3\xa4stmanland. Den har en diameter p\xc3\xa5 60 m og er omkring 9 m h\xc3\xb8j, og det er dermed den st\xc3\xb8rste i Sverige._NEWLINE_Dateringen p\xc3\xa5 gravh\xc3\xb8jen variere fra bronzealderen til jernalderen. Et ildsted under den er blevet dateret til mellem 210 og 540 ved hj\xc3\xa6lp af kulstof 14-datering._NEWLINE_Nogle historikere har associeret gravh\xc3\xb8jen med den legendariske kong Br\xc3\xb6t-Anund, mens andre mener at dette er uhyre spekulativt. Navnet skulle angiveligt v\xc3\xa6re taget fra den store runesten p\xc3\xa5 stedet, (Vs 13) den centrale sten i en r\xc3\xa6kke p\xc3\xa5 15 stykker lang gravh\xc3\xb8jen. De blev genrejst i 1960\'erne og markere tilsyneladende retningen til Eriksgata. P\xc3\xa5 inskriptionen p\xc3\xa5 runestenen st\xc3\xa5r:_NEWLINE_+ fulkui\xc3\xber + raisti + stainn + \xc3\xbeasi + ala + at + sun + + sin + hi\xc3\xbein + bru\xc3\xbeur + anutaR + urai\xc3\xber hik + runaR_NEWLINE_"Folkvid rejste alle disse sten efter sin s\xc3\xb8n Heden, Anunds bror. Vred ristede runerne."_NEWLINE_For foden af gravh\xc3\xb8jen er der to store skibss\xc3\xa6tninger, der er placeret i forl\xc3\xa6ngelse af hinanden, og de er henholdsvis 51 m og 54 m lange. Der har v\xc3\xa6ret tingsted p\xc3\xa5 omr\xc3\xa5det og skibs\xc3\xa6tningerne bliver associeret med denne funktion.'